Hol kommune  
Ålmannvegen 14  
3576 Hol

Hol fjellstyre har behandlet høringsforslag til revidering av kommunens arealplan, Temakart 3, Skiløyper i møte, den 21.05, 2024.

Forslag til endringer går fram av kulepunktene under.  
Samtidig oppfordres til å lese boka, Villrein i lys og skygge, spesielt side 73-75 som omhandler  
gjeldende løypenett.

Løypa fra hesteberget og vestover

* **Hallingskarvet sør**For at villrein skal ha mulighet til å nytte beitene på sørsiden av Hallingskarvet, må den øverste løypa dvs. fra Hesteberget og videre vestover fjernes, evt. kun stakes

til den når DNT løypen fra Haugastøl til Raggsteindalen.

Avtale om preparering og merking i forkant av Skarverennet kan bestå, men må ikke   
foretas tidligere enn nødvendig av hensyn til avvikling av rennet.

For villreinenes beite- og trekkmuligheter er det viktig at vi i størst mulig grad unngår   
 turisttrafikk på de høgtliggende flatene oppunder Hallingskarvet der det er fri sikt.   
 For å oppnå dette må også tverrløypa mellom Embretstølen og Raggenuten bort.   
  
 Grunneieravtale om løype over Oddnakk er etter det fjellstyret kjenner til sagt opp.

* **Hallingskarvet nord**

Løypa fra toppen på Hallingskarvet skisenter til vestsiden av Halletjernet og videre ned til krysset ved Byrkjedalen bør gå ut da det er her reinen vil trekke for å komme ut på Budalshøgdin der det er fine beiter.     
Samtidig bør løypa videre østover til Budalen kun være staket løype i likhet med  DNT løypene.  
Den vestliggende løypa fra toppen av skisenteret kan stå, mens den tvers over Gurostølfjellet  bør bort, noe villreinnemnda har gått inn for i tidligere vedtak.


Når det gjelder DNT nettet, bør skiløypa gjennom Raggsteindalen gå ut (Det har ikke vært drift på Raggsteindalen turisthytte på flere år).  På et møte hos FM Busk. I 2006, bl.a. med representasjon fra DNT, ble det enighet om å legge ned denne løypa, men opprettholde tverrløypa mellom Reggsteindalen og Geiteryggen med en avstikker til Kyrkjedøri for å koble den til løypa fra Finse.  
Ved dette tiltaket vil man få frigitt et stort område rundt Finnebotteggen der det er fine beiter.

Tiltaket ble senere fraveket fra DNT sin side.

* **Hovsåsen**

Løypenettet på Hovsåen er for tett til at villrein kan nytte beitene. De nord-sør liggende løypene mellom omr. Randen og Hamartjørn bør legges ned, samtidig som den langsgående løypa legges nærmere Stolvassmagasinet. Dette vil skape viltlommer som kan bedre situasjonen for villrein.

Vennlig hilsen

 Lars Egil Furuseth

Per Aksel Knudsen *- leder/sign.-*  
 *- sekr. Hol fjellstyre-*